لندن (آن لائن) زوت آتیٹ کورونا وائرس آن دراخ جوڑ مروک برطانوی وزیراعظم بورس جانسن پارینے کہ کورونا ناسوب آن ڈاکٹر آک کنامرک اکن تیار ئسر۔ برطانوی اخبار ءِ انٹرویو ترسا بورس جانسن پارے کہ وخت اسہ ہم دا سوچتوٹ کہ کہنگ اٹ‘ ہسپتال اٹ آکسیجن خلنگا ولے گڑتی دا ئس کہ طب انتئے جوان مفننگ ءِ۔او پارے کہ ہراتم ای کورونا نا بڑخلاف جنگ کریٹہ تو ڈاکٹر آک کنا مرک انا پڑو کننگ کن تیار ئسر‘ دا اسہ خرین ءُ وخت اس ئس ہرانا تردید کننگ مفک۔ درمان کروک ڈاکٹر آتون ہندن ءُ حکمت عملی ئس اگہ مسکوہی سوویت راہشون اسٹالن آنبار کنا مرک مس تو انت کروئی ءِ۔ برطانوی وزیراعظم پارے کہ دا آزموندہ ناجوڑی تون جنگ کننگ و ملک ءِ مست آنبار کننگ کن زیات پرعزم جوڑ کرینے۔
